ai4bharat/Pralekha huggingface dataset:
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 9 सप्टेंबर 2021
आरोग्य मंत्रालयाची कोविड-19 घडामोडींवरील माहिती
आज सकाळ 7 वाजेपर्यंत प्राप्त झालेल्या अहवालानुसार देशात कोविड-19 प्रतिबंधक लसीकरणाअंतर्गत गेल्या 24 तासात 86,51,701 मात्रा देण्यात आल्या आहेत. त्यामुळे एकूण मात्रांची संख्या 71.65 कोटी  वर पोहोचली आहे. एकूण 73,56,173 सत्रांच्या माध्यमातून या लसीच्या मात्रा देण्यात आल्या आहेत.
कोविड-19 लसीकरणाची व्याप्ती वाढविण्यासाठी आणि देशभरात त्याचा विस्तार करण्यासाठी केंद्र सरकार वचनबद्ध आहे.
गेल्या 24 तासात 40,567 रुग्ण बरे झाल्यामुळे, महामारीच्या प्रारंभीपासून आतार्यंत बरे झालेल्या रुग्णांची एकूण संख्या 3,23,04,618 वर गेली आहे. परिणामी, भारातात रुग्ण बरे होण्याचा दर 97.48 % झाला आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 74 दिवसांपासून 50,000 पेक्षा कमी नव्या दैनंदिन रुग्णांची नोंद झाली आहे. गेल्या 24 तासात 43,263 नव्या रुग्णांची नोंद झाली आहे.देशातील उपचाराधीन रुग्णांची संख्या 3,93,614 असून एकूण बाधित रुग्णांच्या 1.19 % आहे.चाचण्या करण्याच्या क्षमतेत वाढ सुरू असून गेल्या 24 तासात 18,17,639 चाचण्या करण्यात आल्या आहेत. भारताने तापर्यंत 53.68 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझिटिव्हिटी दर सध्या 2.43 % असून गेले 76 दिवस 3 % पेक्षा कमी आहे. दैनंदिन पॉझिटिव्हिटी दर 2.38 % असून गेले 94 दिवस 5 % पेक्षा कमी आहे.
इतर अपडेट्स:-
M.Chopade/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 123
श्रम आणि रोजगार मंत्रालय
सामाजिक न्यायाला प्रोत्साहन देण्यासाठी श्रमिक बाजारातील भेदभाव दूर करण्याच्या दृष्टीने सरकारने हाती घेतलेले उपक्रम केंद्रीय मंत्री भूपेंद्र सिंग यांनी अधिक ठळकपणे सर्वांसमोर मांडले
नवी दिल्ली, 15 जून 2023
केंद्रीय श्रम आणि रोजगार तसेच पर्यावरण, वने आणि हवामान बदल विभागाचे मंत्री भूपेंद्र यादव यांनी काल, 14 जून 2023 रोजी जिनिव्हा येथे सामाजिक न्यायाला प्रोत्साहन देण्याबाबत आंतरराष्ट्रीय श्रमिक संघटनेच्या वर्ल्ड ऑफ वर्क या शिखर परिषदेत आयोजित गटचर्चेमध्ये भाग घेतला.यावेळी झालेल्या चर्चेदरम्यान पंतप्रधान नरेंद्र मोदी यांच्या नेतृत्वाखाली सामाजिक न्यायाला प्रोत्साहन देण्यासाठी श्रमिक बाजारातील भेदभाव दूर करण्याच्या दृष्टीने सरकारने हाती घेतलेल्या उपक्रमांची माहिती केंद्रीय मंत्री यादव यांनी उपस्थितांना दिली.
केंद्रीय मंत्री म्हणाले की देशातील कार्यबळामध्ये महिलांचा अधिकाधिक समावेश व्हावा या दृष्टीने भारत सरकारने महिलांना दिल्या जाणाऱ्या भरपगारी रजेचा कालावधी 12 आठवड्यावरुन वाढवून 26 आठवडे केला , 50 किंवा त्याहून अधिक कर्मचारी असलेल्या आस्थापनांमध्ये पाळणाघराची सोय असणे अनिवार्य केले , रात्रपाळी करणाऱ्या महिला कामगारांच्या संरक्षणाची पुरेशी तरतूद इत्यादी उपाययोजना केल्या आहेत. ते म्हणाले की सामाजिक सुरक्षा योजनांचा लाभ असंघटीत क्षेत्रातील कामगारांपर्यंत पोहोचवण्यासाठी देखील सरकार प्रयत्न करत आहे.ई-पोर्टल हे सामाजिक सुरक्षेचे फायदे सर्वांपर्यंत पोहोचवण्याच्या दिशेने टाकलेले पाऊल असे असे त्यांनी सांगितले. त्यासाठीच सरकार कामगारांचा कौशल्यविकास, कौशल्यांचे अद्यायावतीकरण आणि पुनःपुन्हा कौशल्यविकास असे उपक्रम राबवत आहे असे त्यांनी पुढे सांगितले.
111व्या आंतरराष्ट्रीय श्रम परिषदेच्या अनुषंगाने केंद्रीय मंत्री भूपेंद्र यादव यांनी जिनिव्हा येथे कर्मचारी आणि कर्मचारी संघटनांशी त्रिपक्षीय संवाद कार्यक्रमात भाग घेतला. केंद्रीय मंत्र्यांनी यावेळी कामगारांच्या समस्या जाणून घेतल्या आणि कामगारांचे कल्याण तसेच व्यापार करण्यातील सुलभता साधण्याच्या बाबतीत भारत सरकार करत असलेल्या प्रयत्नांची त्यांना माहिती दिली.
केंद्रीय मंत्री यादव यांनी 111व्या आंतरराष्ट्रीय श्रमिक परिषदेच्या आयोजनानिमित्त जिनिव्हा येथे झालेल्या ब्रिक्स भोजन समारंभामध्ये देखील भाग घेतला. कामगारांसाठी प्रतिष्ठित काम आणि सामाजिक सुरक्षा यांना चालना देण्यात ब्रिक्स देशांनी सामायिक केलेल्या सर्वोत्तम प्रक्रिया तसेच अनुभव अत्यंत महत्त्वाची भूमिका निभावतील असे ते म्हणाले.
ब्रिक्स आर्थिक भागीदारी 2025 लागू करण्याच्या संदर्भात ब्रिक्स उत्पादकता परिसंस्थांसाठी संयुक्त मंच स्थापन करण्याच्या दक्षिण आफ्रिकेने मांडलेल्या प्रस्तावाला भारताचा पाठींबा आहे अशी ग्वाही केंद्रीय मंत्री यादव यांनी दिली.
S.Kane/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 70
गृह मंत्रालय
जम्मू आणि काश्मीरमधील दहशतवादी हिंसाचार आणि घुसखोरी
(नवी दिल्ली, 12 डिसेंबर 2018
सीमेपलिकडून पुरस्कृत दहशतवादी कारवायांचा जम्मू आणि काश्मीर राज्याला फटका बसला आहे.
जम्मू आणि काश्मीरमधल्या युवकांना मुख्य प्रवाहात आणण्यासाठी त्यांना रोजगाराच्या संधी पुरवण्याबरोबरच जिल्हा आणि राज्य स्तरावर क्रीडा स्पर्धा आणि सांस्कृतिक कार्यक्रमांचे आयोजन केले जात आहे. युवकांना व्यग्र ठेवण्यासाठी युथ क्लासदेखील उघडण्यात आले आहेत. जम्मू आणि काश्मीरच्या विकासासाठी पंतप्रधानांनी 2015 मध्ये 80,068 कोटी रुपयांची घोषणा केली होती. तसेच विशेष उद्योग उपक्रम, कौशल्य रोजगार योजना आणि विशेष शिष्यवृत्ती योजना राबवल्या जात आहेत.
गृहराज्यमंत्री हंसराज अहिर यांनी आज राज्यसभेत ही माहिती दिली.
N.Sapre/S.Kane/P.Kor
नागरी उड्डाण मंत्रालय
एनपीएनटी अनुरूप ड्रोन संचलनासाठी 166 अतिरिक्त हरित क्षेत्र स्थळे मंजूर
नवी दिल्ली, 29 मे 2021
देशात ड्रोन संचालन अधिक सुविधेचे सुरळीत करून त्याला चालना देण्यासाठी नागरी हवाई वाहतूक मंत्रालयाने एनपीएनटी  अनुरूप ड्रोन संचलनासाठी 166 अतिरिक्त हरित क्षेत्र स्थळांना मंजुरी दिली आहे. मंजुरी मिळालेल्या क्षेत्रांमध्ये जमीन स्तरापासून 400 फुटांपर्यंत ड्रोन वापरासाठी परवानगी आहे. यापूर्वी मंजुरी दिलेल्या 66 हरित क्षेत्र स्थळां व्यतिरिक्त ही क्षेत्रे आहेत. मंजुरी असलेल्या हरित क्षेत्र स्थळांची यादी डिजिटल स्काय प्लॅटफॉर्मवर  उपलब्ध आहे.
डीजीसीएनुसार “एनपीएनटी किंवा “परवानगी नाही - उड्डाण नाही" अंतर्गत, प्रत्येक दूरस्थ संचालित विमानाला  भारतात संचालनापूर्वी डिजिटल स्काई प्लॅटफॉर्मद्वारे वैध परवानगी प्राप्त करावी लागते. या आराखड्यामुळे वापरकर्त्यांना दूरस्थ संचालित विमानासाठी, राष्ट्रीय मानवरहित वाहतूक व्यवस्थापनासाठी असलेल्या ऑनलाइन पोर्टलवर नोंदणी करणे बंधनकारक आहे. मंजुरी असलेल्या हरित क्षेत्रात उड्डाण करण्यासाठी केवळ डिजिटल स्काई पोर्टल किंवा अॅपद्वारे उड्डाणाची वेळ आणि स्थान सूचित करणे आवश्यक आहे.
अतिरिक्त हरित क्षेत्र स्थळांमध्ये ड्रोन उड्डाणे 12 मार्च 2021 रोजीच्या मानवरहित विमान प्रणाली  नियम 2021 आणि नागरी हवाई वाहतूक मंत्रालयाने जारी केलेल्या इतर संबंधित आदेश/मार्गदर्शक तत्त्वांचे अनुपालन करतील.
मंजुरी मिळालेल्या हरित क्षेत्र स्थळांची राज्यांनुसार यादी :
|
|
State
|
|
Number of sites
|
|
Andhra Pradesh
|
|
04
|
|
Chhattisgarh
|
|
17
|
|
Gujarat
|
|
02
|
|
Jharkhand
|
|
30
|
|
Karnataka
|
|
06
|
|
Madhya Pradesh
|
|
24
|
|
Maharashtra
|
|
22
|
|
Odisha
|
|
30
|
|
Punjab
|
|
01
|
|
Rajasthan
|
|
06
|
|
Tamil Nadu
|
|
07
|
|
Telangana
|
|
09
|
|
Uttar Pradesh
|
|
08
मंजुरी मिळालेल्या हरित क्षेत्र स्थळांच्या यादीसाठी इथे क्लिक कराS.Tupe/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 212
माहिती आणि प्रसारण मंत्रालय
20 व्या शतकात युरोपिअन समाजात आपले अस्तित्व शोधण्याचा प्रयत्न करणाऱ्या महिलांवर “मॉरल ऑर्डर” चित्रपट आधारित आहे - अभिनेत्री जोआओ पेड्रो मामेदी आणि वेरा मौरा
पणजी, 22 जानेवारी 2021
20 व्या शतकाच्या पूर्वार्धात युरोपमध्ये अस्तित्वासाठी संघर्ष करत समाजात आपला आवाज शोधण्याचा प्रयत्न करणाऱ्या महिलांच्या आयुष्यात डोकावण्याची संधी ‘मॉरल ऑर्डर’ हा चित्रपट देतो. गोव्यातील पणजी येथे 51 व्या भारतीय आंतरराष्ट्रीय चित्रपट महोत्सवाच्या  वर्ल्ड पॅनोरमा विभागात, मारिओ बरोसो यांच्या ‘मॉरल ऑर्डर’ या पोर्तुगीज चित्रपटाचा काल वर्ल्ड प्रीमिअर पार पडला.
1918 मध्ये, मारिया ऍडलेड कोल्हो, जी एका प्रसिद्ध वृत्तपत्राची वारसदार आणि मालक होती , सामाजिक, सांस्कृतिक आणि कौटुंबिक ऐषोरामापासून दूर जाण्याच्या प्रयत्नात आपल्यापेक्षा वयाने 22 वर्षांनी लहान असलेल्या गाडीचालकाबरोबर पळून गेली. मारियाची भूमिका प्रख्यात पोर्तुगीज अभिनेत्री मारिया डी मेडीरोसने साकारली आहे.
पणजी येथे आज, 22,जानेवारी 2021 रोजी स्क्रिनिंगनंतर पत्रकार परिषदेत बोलताना अभिनेत्री वेरा मौरा जिने मारियाची सेवा करणार्या मोलकरणीची भूमिका साकारली आहे, ती म्हणाली: “हा चित्रपट प्रामुख्याने 20 व्या शतकातील युरोपियन समाजात आपला आवाज शोधण्याचा प्रयत्न करणाऱ्या महिलांचा आहे . पोर्तुगालमध्ये घडलेल्या एका सत्य कथेवर हा आधारित आहे. हा चित्रपट स्त्रीच्या स्वातंत्र्याबद्दल आहे , ज्यामध्ये त्या काळात एका स्त्रीने धाडसी पाऊल उचलण्याचे धैर्य दाखवले. ती पोर्तुगालमधील सर्वात श्रीमंत कुटुंबातील आहे आणि ती तो उच्चभ्रू समाज सोडून जाते.”
अभिनेता जोआओ पेड्रो मामेडी, ज्याने मारिया नव्या आयुष्यासाठी ज्याच्याबरोबर पळून जाते त्या गाडीचालक मॅन्युएल क्लॅरोची भूमिका साकारली आहे. तो देखील या पत्रकार परिषदेला उपस्थित होता. त्याने जीवनातील जटिल परिस्थितीबद्दल भाष्य केले ज्यामुळे तिला हे पाऊल उचलावे लागले. “सर्व पात्र मुख्य पात्र मारियाभोवती ओढलेली आहेत. प्रत्येकजण तिच्या गरजा आणि इच्छा याद्वारे तिच्याशी जोडलेला आहे. अशी अनेक कारणे आहेत ज्यामुळे ती तिच्या आधीच्या सामाजिक वातावरणापासून दूर जाते. बदला , प्रेम किंवा वेडेपणामुळे झालेले असू शकते. हे करण्यासाठी ती कशी प्रवृत्त झाली हे समजून घेण्यासाठी तुम्हाला हा चित्रपट पहावा लागेल. "
चित्रपटाचे दिग्दर्शक मारिओ बरेसो हे एक सर्वोत्कृष्ट आणि सर्वात लोकप्रिय पोर्तुगीज छायाचित्रण दिग्दर्शक मानले जातात आणि त्यांनी अनेक नामांकित दिग्दर्शकांसोबत काम केले आहे. त्यांनी लघुपट, माहितीपट, दूरचित्रवाणी कार्यक्रम, चित्रपट आणि तीन चित्रपटांचे दिग्दर्शन केले आहे.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
पंतप्रधान कार्यालय
दिवाळीनिमित्त पंतप्रधानांच्या जनतेला शुभेच्छा
नवी दिल्ली, 27 ऑक्टोबर 2019
दिवाळीच्या पावन महोत्सवानिमित्त पंतप्रधान श्री नरेंद्र मोदी यांनी जनतेला शुभेच्छा दिल्या. यावेळी पंतप्रधान म्हणाले, “प्रकाशाचा हा उत्सव आपल्या सर्वांच्या जीवनात नवीन प्रकाश आणो आणि आपला देश आनंद, समृद्धी आणि उज्ज्वल भविष्याने उजळून जावो.”
Narendra Modi✔@narendramodi
देशवासियों को दीपावली के पावन अवसर पर बहुत-बहुत शुभकामनाएं।
शनी का यह उत्सव हम सभी के जीवन में नया प्रकाश लेकर आए और
हमारा देश सदा सुख, समृद्धि और सौभाग्य से आलोकित रहे।
Wishing you all a Happy #Diwali.
30.3K
7:51 AM - Oct 27, 2019
Twitter Ads info and privacy
9,209 people are talking about this
N.Sapre/M.Chopade/D.Rane
(Visitor Counter : 52
आरोग्य आणि कुटुंब कल्याण मंत्रालय
सक्रीय रुग्णसंख्येत सातत्याने घट
नवी दिल्ली, 5 डिसेंबर 2020
भारतातील एकूण सक्रीय रुग्णांच्या संख्येत घट झाली असून ती आता 4.10 लाख इतकी झाली आहे. ती गेल्या 136 दिवसांतील नीचांक आहे. भारतातील सक्रीय रुग्णसंख्येचे प्रमाण एकूण पॉसिटीव्ह रुग्णसंख्येच्या केवळ 4.26% इतके आहे. नवीन बरे झालेल्या रुग्णांमुळे सक्रीय रुग्णसंख्येत 6,393 इतकी घट झाली आहे.
गेल्या आठ दिवसांपासून देशात दर दिवशी नोंद झालेल्या नवीन रुग्णांपेक्षा दररोज उपचारांनंतर बरे होऊन घरी जाणाऱ्या रुग्णांची संख्या जास्त आहे. गेल्या 24 तासांत 36,652 नवीन रुग्ण आढळून आले, तर उपचारांनंतर बरे होऊन घरी गेलेल्या रुग्णांची संख्या 42,533 इतकी आहे.
बरे झालेल्या रुग्णांच्या वाढत्या संख्येमुळे रूग्ण बरे होण्याचा दर सुधारला असून तो आज 94.28% इतका झाला आहे.
बरे झालेल्या रुग्णांची एकूण संख्या 9,058,822 इतकी आहे.
उपचारानंतर बरे झालेल्या नवीन रुग्णांपैकी 78.06% रुग्ण 10 राज्ये/केंद्रशासित प्रदेशातील आहेत.एका दिवसात बरे झालेल्या रुग्णांपैकी सर्वाधिक रुग्ण महाराष्ट्रात असून त्यांची संख्या 6,776 इतकी आहे.
नवीन नोंद झालेल्या रुग्णांपैकी 76.90% रुग्ण 10 राज्ये/केंद्रशासित प्रदेशात आढळून आले आहेत. केरळमध्ये सर्वाधिक 5,718 इतके नवीन रुग्ण आढळून आले, त्याखालोखाल महाराष्ट्रात 5,229 नवीन रुग्ण आढळले.
गेल्या 24 तासांत 512 रुग्णांचा मृत्यू झाला. मृत्यूमुखी पडलेल्या रुग्णांपैकी 78.32% प्रमाण दहा राज्ये/केंद्रशासित प्रदेशात आहे. सर्वात जास्त मृत्यू महाराष्ट्रात झाले आहेत .
S.Tupe/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
ग्राहक व्यवहार, अन्न आणि सार्वजनिक पुरवठा मंत्रालय
खरीप विपणन हंगाम 2023-24 मध्ये झालेल्या 12.21 लाख मेट्रीक टन धान खरेदीचा तीन राज्यांमधील 99,675 शेतकऱ्यांना झाला फायदा
नवी दिल्ली, 5 ऑक्टोबर 2023
खरीप विपणन हंगाम 2023-24 नुकताच सुरु झाला आहे. आणि 3/10/2023 या दिवसापर्यंत तामिळनाडू, पंजाब आणि हरियाणा या राज्यांमध्ये 12.21 लाख मेट्रीक टन धान खरेदी झाली आहे. किमान आधारभूत भावात केलेल्या या खरेदीमुळे या तीन राज्यांमधील 99,675 शेतकऱ्यांचा एकूण 2689.77 कोटी रुपयांचा फायदा झाला आहे.
N.Meshram/V.Sahjrao/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 36
उपराष्ट्रपती कार्यालय
भारत आणि आफ्रिका हे हिंद महासागर क्षेत्रातील शेजारी देश : उपराष्ट्रपती
उपराष्ट्रपती जगदीप धनखड यांनी आज भारत आणि आफ्रिका यांच्यातील सांस्कृतिक संबंध आणि सामायिक ऐतिहासिक ऋणानुबंध अधोरेखित केले आणि “आम्ही हिंदी महासागर क्षेत्रातील शेजारी आहोत” असे प्रतिपादन केले.
आज ग्रेटर नोएडा येथे युनेस्को-भारत -आफ्रिका हॅकेथॉनच्या समापन सत्राला उपराष्ट्रपतींनी संबोधित केले. भारत आणि आफ्रिका यांचे ऋणानुबंध अधिक गहिरे करणारा आणि सहकार्याचे पर्व निरंतर सुरु ठेवण्याचा निर्धार व्यक्त करणारा हा कार्यक्रम समस्त मानवजातीच्या हितासाठी आणि त्यांच्या समस्यांचे निराकरण करण्यासाठी दोन्ही देशांना एकत्र आणणारा आहे, या जागतिक हॅकेथॉनमधून तरुणांनी एकत्र येऊन एक चांगले जग घडवण्याचा संदेश दिला आहे,” असे ते म्हणाले.
भारत सरकारचे शिक्षण मंत्रालय, अखिल भारतीय तंत्रशिक्षण परिषद आणि युनेस्को यांनी संयुक्तपणे ग्रेटर नोएडा येथील गौतम बुद्ध विद्यापीठात आयोजित केलेल्या या 36 तासांच्या हॅकेथॉनमध्ये भारत आणि 22 आफ्रिकन देशांतील तरुण उद्योजकांनी सहभाग घेतला होता. विविध सामाजिक, पर्यावरणीय आणि तांत्रिक समस्यांवर उपाय शोधण्याच्या उद्देशाने सुमारे 600 तरुण उद्योजक यानिमित्ताने एकत्र आले होते.
आपल्या भाषणात उपराष्ट्रपतींनी महात्मा गांधीजींच्या आफ्रिकेबरोबरच्या घनिष्ठ संबंधांचा उल्लेख केला. भारताची शतकानुशतके चालत आलेली "वसुधैव कुटुंबकम" ही प्राचीन संस्कृती भारताच्या जगासोबत असलेल्या संबंधांना मार्गदर्शन करत आहे, असे ते म्हणाले.
भारत हा संधी आणि गुंतवणुकीसाठी जागतिक स्तरावरील सर्वाधिक पसंतीचे स्थान आहे, नवोन्मेष आणि नवकल्पनांवर आधारित उद्योजकता ही नवीन संस्कृती आता भारतात रुजत आहे, असे त्यांनी सांगितले. स्टार्ट-अप इंडिया, डिजिटल इंडिया, भारत नेट, पीएम गतिशक्ती मिशन यासारख्या विविध उपक्रमांचा उल्लेख करून, उपराष्ट्रपतींनी उद्योजकता आणि नवनवीन उपक्रम वाढीस लागण्यासाठी अनुकूल आणि पोषक वातावरण निर्माण केल्याबद्दल सरकारचे कौतुक केले.
उपराष्ट्रपतींच्या हस्ते हॅकेथॉनच्या विजेत्यांना पुरस्कार प्रदान करण्यात आले. आजच्या युगातले जुने जाणते आणि अनुभवी लोक जितके या पृथ्वीतलाचे विश्वस्त आहेत तितकेच उत्तरदायित्व युवावर्गाचे आहे असे ते म्हणाले. "तुमची सक्रिय भूमिका प्रत्येकासाठी चांगल्या भविष्याची नांदी असेल," असे त्यांनी सांगितले.
नौवहन मंत्रालय
मल्टी मोडल लॉजिस्टिक पार्क्स
सागरमाला कार्यक्रमात लॉजिस्टिक पार्कचे 13 प्रकल्प समाविष्ट आहेत. परिशिष्टात या 13 प्रकल्पांचा तपशील जोडला आहे. रस्ते वाहतूक आणि महामार्ग मंत्रालय, रेल्वे मंत्रालय, प्रमुख बंदरे आणि राज्य सरकारे यांनी हे प्रकल्प हाती घेतले आहेत.
भारतमालाच्या पहिल्या टप्प्याअंतर्गत रस्ते, वाहतूक आणि महामार्ग मंत्रालय हे 35 मल्टी मॉडेल लॉजिस्टिक पार्क्स विकसित करत आहे. त्यापैकी 6 पार्क हे MoRTH ने कोचीन , चेन्नई , विशाखापट्टणम  मुंबई , कोलकाता , आणि कांडला  या बंदरांच्या शहरांमध्ये हाती घेतले आहेत.
याशिवाय, स्थिर जेटींना निश्चितपणे किफायतशीर आणि पर्यावरणीयदृष्ट्या टिकाऊ पर्याय देऊ शकतील अशा फ्लोटिंग जेटींच्या विकासासाठी मंत्रालयाने देशभरातील 50 ठिकाणे निश्चित केली आहेत.
बंदरे, जहाजबांधणी आणि जलमार्ग मंत्रालयाने ग्रामीण विकास मंत्रालयाच्या समन्वयाने किनारी राज्ये आणि केंद्रशासित प्रदेशांमध्ये कौशल्य विकास कार्यक्रम हाती घेतला आहे, त्यात 5000 हून अधिक उमेदवारांना प्रशिक्षण दिले आहे. विशाखापट्टणम आणि मुंबई येथे मंत्रालयाने सागरी आणि जहाज बांधणी उत्कृष्टता केंद्र स्थापन केले आहे जिथे 6000 हून अधिक उमेदवारांचे प्रशिक्षण झाले आहे.
Annexure: List of logistics parks projects included in Sagarmala
|
|
Sr. No.
|
|
Name of Project
|
|
State
|
|
1
|
|
New ICD Development in South Uttarakhand -MMLP Pantnagar
|
|
Uttarakhand
|
|
2
|
|
New ICD Development in Raipur -MMLP Naya Raipur
|
|
Chhattisgarh
|
|
3
|
|
New ICD Development in Jharsuguda
|
|
Odisha
|
|
4
|
|
Phase II of Multi Model Logistics Hub - Visakhapatnam Port
|
|
Andhra Pradesh
|
|
5
|
|
New ICD Development in Hyderabad -MMLP Nagulapally
|
|
Telangana
|
|
6
|
|
Dry Port at Niphad in Nashik District
|
|
Maharashtra
|
|
8
|
|
Dry Port at Ranjani Village in Sangli district
|
|
Maharashtra
|
|
9
|
|
New ICD development in Rajasthan -MMLP Swarupganj
|
|
Rajasthan
|
|
10
|
|
Multi Modal Logistics Park at Paradip Port
|
|
Odisha
|
|
11
|
|
New ICD Development in North Bengal -Darjeeling
|
|
West Bengal
|
|
12
|
|
Dry Port at Wardha
|
|
Maharashtra
|
|
13
|
|
Dry Port at Jalna
|
|
Maharashtra
केंद्रीय बंदरे, जहाजबांधणी आणि जलमार्ग मंत्री सर्बानंद सोनोवाल यांनी लोकसभेत एका लेखी उत्तरात ही माहिती दिली.
कार्मिक, सार्वजनिक तक्रार आणि निवृत्ती वेतन मंत्रालय
डॉ जितेंद्र सिंह यांच्या हस्ते जम्मू केंद्रीय विद्यापीठात पंडित मदन मोहन मालवीय यांचे नाव दिलेल्या नव्या शैक्षणिक संकुलाचा पायाभरणी सोहळा संपन्न
नवी दिल्ली, 18 ऑक्टोबर 2020
केंद्रीय मंत्री डॉ जितेंद्र सिंह यांच्या हस्ते जम्मू येथील केंद्रीय विद्यापीठात पंडित मदन मोहन मालवीय यांचे नाव दिलेल्या नवीन शैक्षणिक संकुलाचा पायाभारणी सोहळा पार पडला. मालवीय यांचे नाव दिलेले जम्मू केंद्रीय विद्यापीठ हे देशातील पहिले केंद्रीय विद्यापीठ आहे असे डॉ जितेंद्र सिंग म्हणाले.
पंडित मदन मोहन मालवीय आणि डॉ श्यामा प्रसाद मुखर्जी 20 व्या शतकाच्या आरंभीचे दोन प्रमुख विद्वान होते, पण त्यांच्या योगदानाची फारशी दखल घेतली गेली नाही, त्यामुळे त्यांना ही योग्य आदरांजली होय. नुकेतच, याच विद्यापीठातील वस्तीगृहाला डॉ श्यामा प्रसाद मुखर्जी यांचे नाव दिल्याचे सांगत मंत्री म्हणाले, कोलकाता व्यतिरिक्त शासकीय विद्यापीठामध्ये डॉ. श्यामा प्रसाद मुखर्जी यांचे नाव देण्याची कदाचित ही पहिलीच वेळ असावी.
डॉ जितेंद्र सिंह म्हणाले, अंतराळ विभागाच्या माध्यमातून उत्तर भारतातील पहिल्या अंतराळ आणि संशोधन अभ्यास केंद्राची सुरुवात जम्मू केंद्रीय विद्यापीठात करण्यात आली आहे, जागतिक ख्यातीचे अंतराळ वैज्ञानिक ज्यांना मंगळ मोहिमेचे जनक म्हणूनही ओळखले जाते, त्या डॉ के. राधाकृष्णन यांची सल्लागारपदी नियुक्ती केली आहे.
डॉ जितेंद्र सिंह म्हणाले, कोणत्याही शैक्षणिक संस्थेला व्यापक मान्यता आणि ओळख मिळावी यासाठी मूलत: दोन पूर्व-आवश्यकता आहेत. एकतर आंतरराष्ट्रीय स्तरावरील संशोधन प्रकाशने तयार करु शकतील असे असाधारण अध्यापक असावेत किंवा तेथे दुसरीकडे सहज उपलब्ध न होऊ शकणारे विशेष अध्ययन विभाग असावेत.
B.Gokhale/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 62
कोळसा मंत्रालय
दिल्लीत 16-17 ऑक्टोबर 2022 रोजी पहिली राष्ट्रीय कोळसा परिषद आणि प्रदर्शन
कोळसा मंत्रालयाच्या सहकार्याने जागतिक खनिकर्म काँग्रेसच्या भारतीय राष्ट्रीय समितीने 'भारतीय कोळसा क्षेत्र-आत्मनिर्भर भारताच्या दिशेने शाश्वत खनिकर्म ” या संकल्पनेतून पहिल्या राष्ट्रीय कोळसा परिषदेचे आणि प्रदर्शनाचे आयोजन नवी दिल्ली येथे 16 आणि 17 ऑक्टोबर 2022 रोजी केले आहे.
केंद्रीय कोळसा, खाण आणि संसदीय कामकाज मंत्री प्रल्हाद जोशी आणि कोळसा, खाण आणि रेल्वे राज्यमंत्री रावसाहेब पाटील दानवे या परिषदेला संबोधित करणार आहेत.दोन दिवस चालणारी ही परिषद धोरणकर्ते, सार्वजनिक आणि खाजगी क्षेत्रातील खाण कंपन्या, संशोधक, शिक्षणतज्ञ आणि इतर भागधारकांना संवाद साधण्यासाठी आणि भारतीय कोळसा क्षेत्राला आत्मनिर्भर भारतच्या राष्ट्रीय अभियानाशी संरेखित करण्यासाठी आवश्यक मार्गदर्शक आराखडा तयार करण्यासाठी योग्य व्यासपीठ प्रदान करेल.ऊर्जा क्षेत्रातील इंधन स्वयंपूर्णता, कोळसा आणि तंत्रज्ञान आणि शाश्वततेसाठी पोलाद निर्मितीमध्ये आत्मनिर्भरता या तीन प्रमुख विषयांवर या परिषदेमध्ये प्रामुख्याने चर्चा होईल.
कोळसा, खाण, उर्जा, पोलाद, निती आयोग, आपत्ती व्यवस्थापन, कोळसा खाण कंपन्यांच्या वरिष्ठ अधिकाऱ्यां व्यतिरिक्त खाण अभियांत्रिकी क्षेत्रातील सुमारे 150 विद्यार्थी या परिषदेत सहभागी होण्याची अपेक्षा आहे.
यावेळी आयोजित करण्यात येणाऱ्या प्रदर्शनात कोळसा खाण क्षेत्रातील तंत्रज्ञान, शाश्वत विकास, माहिती तंत्रज्ञान उपक्रम, खाण सुरक्षेतील सर्वोत्तम पद्धती इत्यादींसंदर्भातील कोळसा खाण क्षेत्रातील उपक्रम प्रदर्शित केले जातील. .भारतीय कोळसा खाण क्षेत्राद्वारे वापरले जाणारे अत्याधुनिक तंत्रज्ञान आणि माहिती तंत्रज्ञान -आधारित साधने देखील या प्रदर्शनात असतील.
पंतप्रधान कार्यालय
पंतप्रधानांची बांग्लादेशाच्या राष्ट्रीय हुतात्मा स्मारकाला भेट
नवी दिल्ली, 26 मार्च 2021
पंतप्रधान नरेंद्र मोदी यांनी आपल्या दोन दिवसांच्या बांग्लादेश भेटीदरम्यान प्रथम राष्ट्रीय हुतात्मा स्मारकाला  भेट दिली. बांग्लादेशच्या 1971 मधील स्वातंत्र्यलढ्यातील शहीदांचे शौर्य व त्याग यांच्या स्मरणार्थ उभारलेले हे बांग्लादेशचे राष्ट्रीय स्मारक, ढाक्यापासून 35 किलोमीटरवरील सावर या ठिकाणी आहे. सय्यद मैनुल हुसैंन यांच्या कल्पनेतून ते साकार झाले आहे.
स्मारकाच्या प्रांगणात पंतप्रधानांनी अर्जुन वृक्षाचे रोप लावले आणि स्मारकाच्या अभ्यागत पुस्तिकेत नोंदही केली. ‘सावर’ या स्थानावरील ही अमर ज्योत, सत्य आणि धैर्याने, कपट व हुकुमशाही यावर मिळवलेल्या विजयाची आठवण देत सदैव तेवत राहो, ही माझी प्रार्थना”, असे त्यांनी लिहीले आहे.
S.Tupe/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कृषी मंत्रालय
‘कृषी पायाभूत निधी’अंतर्गत वित्तीय सुविधाविषयक केंद्रीय क्षेत्र योजनेत सुधारणा करण्याच्या प्रस्तावाला केंद्रीय मंत्रिमंडळाची मंजूरी
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत ‘कृषी पायाभूत निधी’ अंतर्गत, वित्तीय सुविधा विषयक केंद्रीय क्षेत्रीय योजनेत सुधारणा करण्यास मंजुरी देण्यात आली. या सुधारणा खालीलप्रमाणे :
1. आता राज्यातल्या संस्था/ एपीएमसी/ राष्ट्रीय आणि राज्य सहकारी महासंघ, शेतकरी उत्पादन संघटना महासंघ आणि स्वयंसहायता गट महासंघांना देखील यासाठी पात्र बनवण्यात आले आहे.
2. सध्या या योजनेअंतर्गत, एका ठिकाणी दोन कोटी रुपयांपर्यंतच्या कर्जावर, व्याज अनुदान दिले जाऊ शकते. मात्र, जर एखाद्या आस्थापनेने, आपला प्रकल्प वेगवेगळ्या ठिकाणी स्थापन केला, तर, अशा सर्व प्रकल्पांना दोन कोटी रुपयांपर्यंतच्या कर्जांवर व्याज अनुदान दिले जाऊ शकेल. मात्र, खाजगी क्षेत्रातील कंपन्यांसाठी या योजनेत 25 प्रकल्पांची मर्यादा घालण्यात आली आहे. मात्र, राज्यातील संस्था, राष्ट्रीय आणि राज्यातील सहकारी महासंघ, शेतकरी उत्पादन संघटना महासंघ, स्वयंसहायता गट महासंघांना ही मर्यादा लागू नसेल. ‘ठिकाण’याचा अर्थ, खेडे अथवा गावाची प्रत्यक्ष सीमा जिला स्थानिक जिल्हा कोड LGD दिलेला असेल. यापैकी प्रत्येक प्रकल्प, वेगवेगळ्या LGD कोड क्षेत्रात असायला हवा.
3. कृषी उत्पन्न बाजार समित्यांसाठी दोन कोटी रुपयांपर्यंतच्या कर्जावरील व्याज अनुदान, वेगवेगळया पायाभूत सुविधा प्रकल्पांसाठी, उदा- शीतगृहे, उत्पादनाचे वर्गीकरण, प्रतवारी आणि मूल्यमापन करणारे घटक, वेगवेगळी गोदामे, साठवणूक केंद्रे इत्यादी दिले जाईल.
4. या योजनेअंतर्गत, लाभार्थ्यांची नावे समाविष्ट करणे किंवा गाळण्याविषयक बदल अधिकार, कृषी आणि शेतकरी कल्याण मंत्र्यांना देण्यात आले असून, ते करतांना योजनेच्या मूळ उद्दिष्टाला धक्का लागणार नाही याची काळजी घ्यायची आहे.
5. वित्तीय सुविधेचा कालावधी, चार वर्षांवरून, सहा वर्षांपर्यंत म्हणजे 2025-26 पर्यंत वाढवण्यात आली आहे. तसेच या योजनेचा एकूण कालावधी देखील, 2032-33 पर्यंत वाढवण्यात आला आहे.
या योजनेत झालेल्या सुधारणांमुळे त्याचा कित्येक पटीने अधिक लाभ मिळण्यास मदत होईल. ज्यातून गुंतवणूक वाढेल तसेच लघु आणि मध्यम शेतकऱ्यांना लाभ मिळेल. एपीएमसी बाजारांची निर्मिती, विपणन बघण्यासाठी करण्यात आली असून, बाजार आणि शेतकरी यांच्यातला तो एक दुवा आहे.
मत्स्योत्पादन, पशुविकास आणि दुग्धविकास मंत्रालय
'मूलभूत पशुसंवर्धन सांख्यिकी 2022' चे प्रकाशन
नवी दिल्ली, 15 मार्च 2023
केंद्रीय मत्स्यव्यवसाय आणि पशुसंवर्धन मंत्री परषोत्तम रुपाला यांनी आज  विभागाच्या 'मूलभूत पशुसंवर्धन सांख्यिकी या वार्षिक पुस्तिकेच्या 2022 च्या आवृत्तीचे अनावरण केले. यावेळी पशुसंवर्धन आणि मत्स्यव्यवसाय विभागाचे सचिव आणि इतर वरिष्ठ अधिकाऱी उपस्थित होते. प्रकाशन केल्याबद्दल रूपाला यांनी पशुसंवर्धन सांख्यिकी विभागाचे अभिनंदन केले. हे पुस्तक म्हणजे पशुधन क्षेत्रातील परंपरा आणि माहितीचा महत्त्वाचा स्रोत बनल्याचे गौरवोद्गार त्यांनी काढले.
पशुधन लोकसंख्या, पशुधन उत्पादन आणि पशु रोग, पायाभूत सुविधा अशा महत्त्वाच्या पशुधन आकडेवारी या पुस्तकात असून हे पुस्तक पशुसंवर्धन क्षेत्राचा थोडक्यात आढावा घेते. दूध, अंडी, मांस आणि लोकर या चार प्रमुख पशुधन उत्पादनांच्या 2021-22 वर्षासाठीच्या अंदाजावरील माहितीचा आणि एकात्मिक नमुना सर्वेक्षण  च्या इतर तांत्रिक बाबींसाठी हे पुस्तक म्हणजे प्राथमिक स्रोत आहे.
परषोत्तम रुपाला, मत्स्यव्यवसाय आणि पशुसंवर्धन राज्यमंत्री डॉ. संजीव कुमार बल्यान; मत्स्यव्यवसाय आणि पशुसंवर्धन राज्यमंत्री डॉ. एल. मुरुगन; पशुसंवर्धन विभागाचे सचिव राजेश कुमार सिंह; अतिरिक्त सचिव वर्षा जोशी; अतिरिक्त सचिव आणि आर्थिक सल्लागार संजीव कुमार, सल्लागार , सुमेध नागरे आणि इतर वरिष्ठ अधिकारी उपस्थित होते.
हे पुस्तक खालील लिंकवर उपलब्ध आहे: https://dahd.nic.in/schemes/programmes/animal-husbandry-statisticsS.Bedekar/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 174
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमेअंतर्गत आतापर्यंत 131.99 कोटी लसमात्रा देण्यात आल्या आहेत
भारतातील उपचाराधीन रुग्णांची संख्या 93,277; गेल्या 559 दिवसातली सर्वात कमी संख्या
उपचाराधीन रुग्णांचे प्रमाण एकूण रुग्णसंख्येच्या तुलनेत 1% पेक्षाही कमी, सध्या हे प्रमाण 0.27%; मार्च 2020 पासून सर्वात कमी
रुग्ण बरे होण्याचा दर सध्या 98.36%; मार्च 2020 पासून सर्वाधिक
गेल्या 24 तासात 9,265 रुग्ण बरे झाले, त्यामुळे बरे झालेल्या रुग्णांची संख्या वाढून एकूण 3,41,14,331 वर
गेल्या 24 तासात 7,992 नवे रुग्ण
दैनंदिन पॉझिटिव्हिटी दर  गेल्या 68 दिवसांपासून 2% पेक्षा कमी
साप्ताहिक पॉझिटिव्हिटी दर  गेल्या 27 दिवसांपासून 1% पेक्षा कमी
आतापर्यंत एकूण 65.46 कोटी चाचण्या करण्यात आल्या